Урбанистички пројекат

ИЗГРАДЊЕ ХИДРОТЕХНИЧКЕ ИНФРАСТРУКТУРЕ 

за опремање објеката државне станоградење „Денино брдо“
---------------------------------------------------------------------------------------------------------------------

1. ОПШТИ ДЕО


У складу са Законом о посебним условима за реализацију пројекта изградње станова за припаднике снага безбедности (Сл.гл.РС бр. 41/2018, чл.13), изградња и изузимање земљишта за постављање пратеће  инфраструктуре у овим комплексима, вршиће се израдом Урбанистичког пројекта. За простор којим пролази хидротехничка инфраструктура, неопходна за снабдевање планираних објеката државне станоградње, постоје донети планови генералне регулације (ПГР „Насеља Петровац“ и ПГР „Насеља Угљешница са Авалом-Голиш-Липе“), али је траса делимично измењена, па је потребно формирати нови документ на основу кога ће се извршити реализација планиране инфраструктуре.
1.1. ПРАВНИ И ПЛАНСКИ ОСНОВ
ПРАВНИ ОСНОВ за израду овог УП-а je:


- Закон о посебним условима за реализацију пројекта изградње станова за припаднике снага безбедности (Сл.гл.РС бр. 41/2018),


- Закон о планирању и изградњи (Сл. гласник Републике Србије број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 54/13-одлука УС, 98/13-одлука УС, 132/14 и 145/14).
· Правилник о садржини, начину и поступку израде докумената просторног и урбанистичког планирања („Сл. гласник РС“, бр. 64/15);
ПЛАНСКИ ОСНОВ 
- План генералне регулације „Насељња Петровац“ у Крагујевцу (Сл. лист града Крагујевца бр. 47/14)
- План генералне регулације „Насеља Угљешница са Авалом-Голиш-Липе“ у Крагујевцу (Сл. лист града Крагујевца бр.25/16)
1.2. ОБУХВАТ УРБАНИСТИЧКОГ ПРОЈЕКТА
Урбанистички пројекат изградње хидротехничке инфраструктуре за опремање објеката државне станоградње обухвата следеће парцеле:

- припадајуће делове спољних регулација Улице Божидара Масларића и реке Угљешнице, са следећим парцелама:
- кп.бр.3252, 3254, 3181, 3182, 3186, 3187, 3188, 3189, 3190, 3191, 3192/2, 3195, 3196, 3178, 3179, 3180, 3260, 3261, 3262, 3263, 3264, 3265, 3266, 3267, 3268 и 3269, све КО Крагујевац IV.
Површина обухвата УП-a износи 8,05 ha.
1.3. Подаци и услови надлежних институција
На основу члана 46. Закона о планирању и изградњи ("Службени гласник РС", бр. 72/09, 81/09-испр., 64/10-одлука УС,24/11, 121/12,  42/13 -одлука УС и 50/13-одлука УС и 98/13  и 132/14 и 145/14), достављени су следећи услови  надлежних институција за потребе израде овог Урбанистичког пројекта.
Услови надлежних институција 










            
Табела 1.3.

	Р.бр. 
	Институција 
	Услови 

	1.
	Завод за заштиту споменика културе
	

	2.
	РС МУП Сектор за ванредне ситуације
	217-10212/18-I од 25.07.2018.

	3.
	ЈКП Водовод и канализација - Крагујевац
	12885/1 oд 31.07.2018.

	4.
	ЕПС Дистрибуција
	214011/2 oд 8.08.2018.

	5.
	ЈП Србијагас, РЈ Дистрибуција Крагујевац
	87-07089 од 1.08.2018.

	6.
	Телеком Србија АД, Извршна јединица Крагујевац
	276481/3/2018 од 26.07.2018.

	7.
	„Енергетика“ д.о.о.
	


1.4. подлога за израду уп-а
Као графичка основа за израду УП-а на располагању је:
· Дигитални катастарско-топографски план у размери 1:1.000.
· Дигитални ортофото план резолуције 40 цм (2008.година).
1.5. ИЗВОД ИЗ ПЛАНСКИХ ДОКУМЕНАТА ВИШЕГ РЕДА



(Информација о локацији бр. XVIII-сл./18 од 25.07.2018.)
План генералне регулације „Насеља Петровац“ у Крагујевцу, у даљем тексту ПГР, („Службени лист града Крагујевца“, бр. 47/14) јесте непосредни плански основ за североисточни део обухвата УП-а, чије ће смернице бити уграђене у предметни УП.

Подручје овог УП-а обухвата југозападни део Целине.1. „Петровац центар“ из Плана генералне регулације „Насеља Петровац“, непосредно уз реку Угљешницу, са планираним зонама пословања, становања средњих густина Б.2.3, заштитним зеленилом уз реку Угљешницу и мрежом саобраћајне и комуналне инфраструктуре.
Обухват предметног УП-а налази се у зони планиране даље планске разраде.

У овом ПГР-у, позиција планираног фекалног и кишног колектора није била спроводљива. 

План генералне регулације „Насеља Угљешница са Авалом-Голиш-Липе“ у Крагујевцу у даљем тексту ПГР, („Службени лист града Крагујевца“, бр. 25/16) јесте непосредни плански основ за југозападни део обухвата УП-а, чије смернице ће бити уграђене у предметни УП.

У овом ПГР-у, планиране намене у обухвату УП-а су: становање средњих густина Б.2.2, зеленило и мрежа саобраћајне и комуналне инфраструктуре.
Обухват предметног УП-а налази се у зони планиране даље планске разраде.

У овом ПГР-у, позиција планираног фекалног и кишног колектора није била спроводљива. 

1.6. ОПИС ПОСТОЈЕЋЕГ СТАЊА И

НАЧИНА КОРИШЋЕЊА ПРОСТОРА 

Предметни захват се налази у северном делу градског подручја, између реке Угљешнице улице Божидара Масларића.
Обухват УП-а је већим делом неизграђен, делимично опремљен инфраструктуром. Доминира североисточна падина нагиба 10 до 30% према реци Угљешници. Изграђени део чине породични стамбени објекти на кп.бр.: 3188, 3260 и 3262, а преостали део чини неизграђено грађевинско земљиште и постојеће зеленило.
Постојеће грађевинско подручје, површине око 8,05 ha, састоји се од површина за ЈАВНЕ НАМЕНЕ, површина ОСТАЛИХ НАМЕНА и неизграђеног грађевинског земљишта. 
ЈАВНЕ НАМЕНЕ
Постојеће ЈАВНЕ НАМЕНЕ на територији обухваћеној Планом чини постојеће зеленило и мрежа саобраћајне и комуналне ИНФРАСТРУКТУРЕ (постојеће саобраћајнице и река Угљешница).

ЗЕЛЕНИЛО (3,95ha) чине:

- постојеће шумско земљиште у грађевинском подрчју које користе насеља у окружењу за одмор и пасивну рекреацију, и
- неуређена зелена површина уз јаругу.

САОБРАЋАЈНА И КОМУНАЛНА ИНФРАСТРУКТУРА 
Подручје плана, тангирају: улица Божидара Масларића, приступни пут поред јаруге и река Угљешница, укупне површине 1,05ha. Улична мрежа није реализована осим oбодне Улице Божидара Масларића.
ОСТАЛЕ НАМЕНЕ
Од површина ОСТАЛИХ НАМЕНА, на овом подручју постоји неколико породичних стамбених објеката, укупне површине око 0,75ha, оријентационе бруто изграђене површине 500m2
ПОСТОЈЕЋИ НАЧИН КОРИШЋЕЊА ПРОСТОРА










                     Табела 4.2.

	намена 
	Постојећа површина

 (ha)
	Бруто изграђена грађевинска површина објеката  (m2)

	Грађевинско подручје
	8,05
	500 m2

	Површине за ЈАВНЕ НАМЕНЕ
	5,00
	-

	Зеленило
	3,95
	-

	Саобраћај и инфраструктура
	1,05
	-

	Површине ОСТАЛИХ НАМЕНА - Становање
	0,75
	500 m2

	Неизграђено грађевинско земљиште
	2,30
	-

	Укупно
територија ПДР
	8, 05
	500 m2


НЕИЗГРАЂЕНО ГРАЂЕВИНСКО ЗЕМЉИШТЕ чини 28,6% подручја УП-а, односно. Ово земљиште је планирано за ЈАВНЕ НАМЕНЕ – саобраћајнице и зеленило, и ОСТАЛЕ НАМЕНЕ за потребе становања средњих густина и пратећих намена.. 

ПОСТОЈЕЋА МРЕЖА КОМУНАЛНЕ ИНФРАСТРУКТУРЕ

ВОДОПРИВРЕДА – Снабдевање водом за пиће у комплексу врши се са постојећих бунара. 


За одвођење отпадних вода користе се индивидуалне септичке јаме.
ЕЛЕКТРОЕНЕРГЕТИКА –Снабдевање електричном енергијом постојећих стамбених и пословних објеката, врши се постојећом нисконапонском мрежом.

1.7. ЦИЉЕВИ ИЗРАДЕ УРБАНИСТИЧКОГ ПРОЈЕКТА

Циљеви израде Урбанистичког пројекта су:

· изградња фекалног и кишног колектора од постојећег, у кориту Угљешнице, до планиране зоне државне станоградње „Денино брдо“.
· регулација површина јавне намене;

· дефинисање правила грађења ових колектора и начин уређења простора у зони проласка ових колектора и непосредном окружењу.
· дефинисање услова и мера заштите животне средине, природних и културних добара, енергетске ефикасности, приступачности и заштите од елеменратних непогода и несрећа.
2. УСЛОВИ ИЗГРАДЊЕ
2.1.  НАМЕНА ЗЕМЉИШТА

Планирана намена површина генерално обухвата простор између Угљешнице и Улице Божидара Масларића, на коме је планирана изградња хидротехничке инфраструктуре за опремање планиране зоне становања високих густина „Денино брдо“ која се налази у непосредном окружењу, ван обухвата oвог УП-а. Заштитна зона ових колектора ширине 7,00m намењена је интервентном приступу технолошких возила и машина.

Површине за ЈАВНЕ НАМЕНЕ обухватају: 
· зеленило (парк-шума и заштитно зеленило) и
· мрежу и објекте саобраћајне и комуналне инфраструктуре
Укупна планирана површина јавних намена износи око 5,00 ha.

ПОВРШИНЕ И ОБЈЕКТИ ОСТАЛИХ НАМЕНА – обухватају:

· постојеће и нове зоне становања средњих густина Б.2.2. и Б.2.3.
· зону пословања
Укупна планирана површина осталих намена износи око 9,70 ha.
ОСНОВНА НАМЕНА ЗЕМЉИШТА 





Табела 3.1 а.
	намена 
	Постојећа површина комплекса              (ha)
	Учешће у обухвату УП-а
(%)
	Планирана површина комплекса              (ha)
	Учешће у обухвату УП-а
(%)

	Грађевинско подручје
	8,05
	100
	8,05
	100

	Површине за ЈАВНЕ НАМЕНЕ
	5,00
	62,0
	6,10
	75,8

	Зеленило
	3,95
	49,0
	4,80
	59,6

	Саобраћај и инфраструктура
	1,05
	13,0
	1,30
	16,2

	Површине ОСТАЛИХ НАМЕНА 
	0,75
	9,3 
	1,95
	24,2

	Становање
	0,75
	9,4
	1,30
	16,2

	Пословање
	-
	-
	0,65
	8,0

	Неизграђено грађевинско земљиште
	2,30
	29,6
	-
	-

	Укупно
територија УП
	8, 05
	100%
	8,05
	100%


ОСНОВНА НАМЕНА је намена која је дефинисана на графичком прилогу ПЛАНИРАНА НАМЕНА ПОВРШИНА.

МОГУЋЕ ПРАТЕЋЕ НАМЕНЕ су функције које могу да буду допуна основној намени, али само под условом да та делатност не угрожава основну намену, јавни интерес и животну средину. Пратећа делатност може изузетно да буде и доминантна уколико је КОМПАТИБИЛНА са основном наменом, односно, под условом да не угрожава планирану основну намену шире зоне, јавни интерес и животну средину, и реализује се према правилима дефинисаним за основну намену.

КОМПАТИБИЛНОСТ НАМЕНА








     Табела 3.1. б
	ПРЕТЕЖНА НАМЕНА

              КОМПАТИБ.

              НАМЕНА
	Зеленило
	Инфраструктура
	Становање 
	Пословање, услуге , центри

	Зеленило
	
	+
	+
	+

	Инфраструктура
	+
	
	-
	-

	Становање
	-
	-
	
	+

	Пословање, услуге, центри 
	-
	-
	+
	


2.1.1. УСЛОВИ ИЗГРАДЊЕ ПОВРШИНА ЈАВНЕ НАМЕНЕ 
И МРЕЖЕ САОБРАЋАЈНЕ И ДРУГЕ ИНФРАСТРУКТУРЕ

2.1.1.1. НАЧИН УРЕЂЕЊА СЛОБОДНИХ ЗЕЛЕНИХ ПОВРШИНА
У постојећем стању на локацији предметног урбанистичког пројекта, присутно је зеленило типа шума и неуређено зеленило на неизграђеном земљишту. Иако делимично обухват урбанистичког пројекта обухвата зону становања нема, евидентираних  значајних зелених површина ни по функцији ни по квалитету.
Трансформација и изгадња  у оквиру предметног урбанистичког пројекта захтева максимално очување постојећег зеленила у оквиру свих планираних намена а у зони регулације планираних колектора хидротехничке инфраструктуре, планирано је формирање ЗАШТИТНОГ ЗЕЛЕНИЛА за потребе његовог одржавања. То подразумева уклањање високе вегетације у зони шуме према графичком прилогу, у зони планираног заштитног зеленила. У овој зони планира се зеленило типа трава.

Остало шумско зеленило се билансира као ПАРК ШУМА, која уз минималне интервенције задржава своје природне елементе. Може служити пасивној и активној рекреацији, уређењем пешачких стаза и њиховим редовним одржавањем. Ова шума има превасходно заштитно еколошку улогу  (обезбеђује стабилизацију терена под нагибом)  односно побољшава стање микроклимата насеља.

Уређење зеленила у оквиру зоне становања подразумева уређење зеленила на парцели, формирањем партерног и заштитног зеленило према саобраћајници.

Укупна планирана површина издвојених зелених површина износи 4,80ha, што чини 60% обухвата УП-а:

БИЛАНС ЗЕЛЕНИХ ПОВРШИНА У ОБУХВАТУ УП-а












Табела 3.2.1.
	ЗЕЛЕНИЛО
	Планирана површина

 (ha)
	Учешће у обухвату УП-а

(%)

	ЗАШТИТНО ЗЕЛЕНИЛО
	1,00
	13%

	ПАРК ШУМА
	3,80
	47%

	УКУПНО ЗЕЛЕНИЛО
	4,80
	60%


2.1.1.2. САОБРАЋАЈНО РЕШЕЊЕ– ПРИСТУП ЛОКАЦИЈИ

Кроз подручје УП-а пролазе делови саобраћајница које су планиране кроз планове генералне регулације (ПГР „Насеља Петровац“ и ПГР „Насеља Угљешница са Авалом голиш-Липе“):
1. Улица Божидара Масларића

2. Улица Солинска

3. Улица поред корита реке Угљешнице
Планом генералне регулације „Насеља Петровац“, улица Солинска рангирана је према функцији у уличној мрежи као сабирна саобраћајница.

Улична мрежа није у потпуности реализована тако да поред нереализованих деоница улица, ни регулациони профили улица нису реализовани у потпуности. Из наведеног разлога на великом делу уличне мреже нема одговарајуће пешачке површине. 

Паркирање путничких аутомобила на планском подручју функционише  у оквиру парцела индивидуалног становања, које је присутно у ободном делу плана. 
У регулационом профилу улица не постоје издвојене бициклистичке стазе те се овај вид саобраћаја обавља мешовито са моторним саобраћајем.    
Јавни градски превоз функционише улицом Белодримском (која је у непосредном окружењу), линијама бр 3. Бресница-Денино брдо и бр.19 Денино брдо – Центар. 
Планским решењем је, у регулационом профилу улице Божидара Масларића, планирано једнострано управно паркирање. Остале улице у плану садрже двотрачне коловозе и обостране тротоаре.   

Паркирање путничких аутомобила обављаће се на парцелама корисника према важећим нормативима.

Бициклистички саобраћај у планираним регулационим профилима улица водиће се интегрално са моторним саобраћајем.

Јавни градски саобраћај и у наредном периоду обављаће аутобуским подсистемом.

Правила за изградњу и реконструкцију саобраћајница

· регулационе линије и осовине саобраћајница представљају основне елементе за дефинисање мреже саобраћајница

· коловозну конструкцију димензионисати према меродавном саобраћајном оптерећењу, а према важећим стандардима и нормативима базираним на СРПС У.Ц4.012, према ,,Правилнику о техничким нормативима за димензионисање коловозних конструкција,, и ,,Пројектовање флексибилних коловозних  конструкција, као и у складу са Законом о јавним путевима („Сл.гласник РС“бр.104/2013) и другим пратећим прописима

· приликом пројектовања користити и податке о: климатско хидролошким условима, носивости материјала постељице и других елемената коловозне конструкције  (за израду новог коловоза и ојачање постојеће коловозне конструкције).

· при пројектовању нових деоница или нових коловозних трака, нивелету висински поставити тако да се прилагоди изведеним коловозним површинама

· слободни простор изнад коловоза (светли профил) за друмске саобраћајнице износи мин. 4,5m  

· пројектну документацију саобраћајница радити у складу са законском регулативом и стандардима

· саобраћајнице пројектовати и изводити према попречним профилима датим у графичком прилогу

· главним пројектом предвидети потребну саобраћајну сигнализацију у складу са усвојеним режимом саобраћаја и рангом саобраћајница

· унутарблоковску колско-пешачку улицу пројектовати према условима за приступ комуналних и противпожарних возила

· у регулационим профилима планираних улица предвидети уличну расвету у континуитету

· при пројектовању и реализацији свих јавних објеката и површина применити  применити Правилник о техничким стандардима планирања , пројектовања и изградње објеката којима се осигурава несметано кретање и приступ особама са инвалидитетом, деци и старим особама (Службени гласник Р.Србије бр.22/2015)

· приликом израде пројектне документације могуће је вршити корекције геометријских елемената саобраћајница унутар планираних попречних профила, а у циљу побољашања услова саобраћаја (на пр. примена комплекснијих радијуса у раскрсници, увођење и/или продужење трака за престројавање возила, …) 
2.1.1.3. РЕГУЛАЦИЈА, НИВЕЛАЦИЈА, ЈАВНО ЗЕМЉИШТЕ
              И ГРАЂЕВИНСКЕ ЛИНИЈЕ
Регулациону матрицу чине регулационе осовине линијских објеката дефинисане координатама, као и њихови регулациони профили. Регулационе осовине у обухвату УП-а одређене су пројектованим координатама темених (Т) и осовинских тачака (ОТ) саобраћајница, као и тачкама осовина планираног заштитног појаса колектора. Полупречници заобљења регулације у раскрсницама дати су на графичком прилогу, као и списак координата свих карактеристичних тачака са полупречницима заобљења хоризонталних кривина по осовини.

Осим профилним регулационим линијама, граничне линије између планираних површина јавних и осталих намена одређене су постојећим катастарским међама (КМ).

У деловима где су одступања профилних регулационих линија од постојећих катастарских међа, у границама декларисане тачности геодетске подлоге на којој се план радио, није потребно успостављање нове, већ треба задржати постојећу катастарску међну линију. 

Подела површина на остале и јавне намене, урађена је сагласно плану намене површина. Дефинисање површина остале и јавне намене извршено је у Графичком прилогу бр. 5. Регулационо нивелациони план са саобраћајним решењем. Површина обухвата УП-а, односно збир површина остале и јавне  намене износи 8.05 hа. 

Површине осталих намена (ОН) у оквиру обухвата плана чине блокови намењени становању и пословању. Њихова укупна површина износи  1.95 hа. Површине по наменама, саставни су део графичког прилога. 

Површине јавних намена (ЈН) имају укупну површину 6.10 hа и обухватају следеће катастарске парцеле: делове кп.бр.3154, 3185, 3186, 3189, 3190 и 3263 и целе кп.бр. 3264, 3265, 3178, 3179, 3180, 3181, 3254, 3252, 3191, 3192/2, 3195 и 3196.
Грађевинске линије дефинисане су на Графичком прилогу бр.5 Регулационо нивелациони план са саобраћајним решењем растојањима од осовинских и регулационих линија.

2.1.1.4. НАЧИН ПРИКЉУЧЕЊА НА ИНФРАСТРУКТУРНУ МРЕЖУ
ВОДОПРИВРЕДНА ИНФРАСТРУКТУРА
Водоснабдевање и одвођење отпадних вода


Водоводну линију везати на постојећу водоводну линију у улицама Симе Марковића и Божидара Масларића. Положај водоводне линије дат је на ситуацији и попречном профилу саобраћајница. 



Пројектовану фекалну канализацију укључити у постојећу шахту угљешничког фекалног колектора. Положај фекалне канализације дат је на ситуацији и попречном профилу саобраћајница. Ван саобраћајница траса фекалне канализације је дефинисана координатама преломних тачака:

· 1. 7492702.77,

4877677.97

· 2. 7492627.22,

4877679.07

· 3. 7492588.72,

4877676.56

· 4. 7492553.53,

4877672.13

· 5. 7492477.82,

4877577.38

· 6. 7492426.60,

4877520.14

· 7. 7492365.14,

4877469.38

· 8. 7492345.57,

4877479.75

· 9. 7492191.88,

4877658.16

· 10. 7492149.72,
4877638.00

· 11. 7492135.38,
4877601.66



Пројектовану кишну канализацију укључити у реку Угљешницу. Положај кишне канализације дат је на ситуацији и попречном профилу саобраћајница. Ван саобраћајница траса кишне канализације је дефинисана координатама преломних тачака:

· 1. 7492552.01,

4877675.82

· 2. 7492475.15,

4877579.65

· 3. 7492424.17,

4877522.67

· 4. 7492364.71,

4877473.57

· 5. 7492347.80,

4877482.54

· 6. 7492192.79,

4877662.47

· 7. 7492146.97,

4877640.56

· 8. 7492133.55,

4877606.56



На месту увођења кишне канализације у реку Угљешницу урадити изливну главу .

Услови изградње


Минимална дубина укопавања водоводне линије треба да је минимум 1,2 m од коте нивелисаног терена. За исправно функционисање новопројектоване водоводне линије предвидети довољан број фазонских комада, затварача и уличних пожарних хидраната. Димензије водоводне линије одредити према хидрауличком прорачуну узимајући у обзир санитарне потребе за водом насеља које се снабдева са њега као и потребе за гашење пожара. По завршеној монтажи водоводне линије извршити снимање и картирање трасе а затим затрпавање рова. На предложену  трасу водоводне линије  потребно је прикупити сагласности комуналних предузећа.



Димензије фекалне канализације одредити према хидрауличком прорачуну узимајући у обзир број становника који треба да се прикључе на њу  са  комплетног припадајућег сливног подручја. Дубина укопавања канализације треба да је таква да омогући прикључење свих објеката који гравитирају према њој. На канализацији предвидети потребан број ревизионих окана ради исправног функционисања и одржавања. На предложену  трасу фекалне канализације потребно је прикупити сагласности комуналних предузећа.



Димензије кишне канализације одредити према хидрауличком прорачуну. Дубина укопавања канализације треба да је таква да је минимално растојање од терена до темена цеви 1,0 m. На канализацији предвидети потребан број ревизионих окана ради исправног функционисања и одржавања. На предложену  трасу кишне канализације потребно је прикупити сагласности комуналних предузећа.

ЕЛЕКТРОЕНЕРГЕТСКА ИНФРАСТРУКТУРА
У захтаву пројекта постоје надземни електроенергетски водови, и то нисконапонска мрежа и далековод 10kV. Постојећи водови уцртани су оријентационо у складу са добијеним подацима.

Постојећу електроенергетску мрежу у објекту и у непосредној околини, која на било који начин омета или је угрожена планираном изградњом, потребно је изместити или заштитити у свему према условима надлежног оператора електродистрибутивног система. Пре почетка било каквих радова потребно је извршити обележавање свих постојећих инсталација, а током извођења радова неопходно је заштитити исте и обезбедити присуство надзорног органа дистрибуције.

У непосредном окружењу захвата пројекта постоји изграђена телекомуникациона инфраструктура чија је траса оријентационо уцртана на графичком прилогу у складу са добијеним подацима.
Постојећу телекомуникациону мрежу у околини, која на било који начин омета или је угрожена планираном изградњом, потребно је изместити или заштитити у свему према условима надлежног предузећа. Пре почетка било каквих радова потребно је извршити обележавање инсталација, а током извођења радова неопходно је заштитити исте и обезбедити присуство надзорног органа надлежног предузећа.
Правила грађења 

Целокупну електроенергетску мрежу градити у складу са условима надлежног електродистрибутивног предузећа, важећим законима, техничким прописима, стандардима, препорукама и нормама.
ТЕЛЕКОМУНИКАЦИОНА ИНФРАСТРУКТУРА
Телекомуникационе инсталације градити у потпуности у свему према условима предузећа „Телеком“ Србија, важећим законима, техничким прописима, стандардима, препорукама и нормама.
ТЕРМОЕНЕРГЕТСКА ИНФРАСТРУКТУРА

На подручју обухвата Урбанистичког пројекта изградње хидротехничке инфраструктуре за опремање објеката државне станоградње „Денино брдо у Крагујевцу, постоји гасоводни термоенергетски систем дистрибуције високог стандарда. Ова дистрибутивна гасоводна мрежа се налази у ободном делу захвата УП-а.

У обухвату УП-а не постоје изграђене подземне топловодне инсталације.

Објекти који нису прикључени на дистрибутивни гасоводни систем као горива за производњу топлотне енергије користе конвенционална фосилна чврста и течна горива, течни нафтни гас и електричну енергију.

Топлотна енергија за термоенергетске потребе постојећих и планираних објеката обезбеђиваће се из постојеће и планиране дистрибутивне гасоводне и планиране топловодне мреже.

Планирати коришћење обновљивих извора енергије за грејање и хлађење простора (топлотне пумпе уз коришћење геотермалне енергије) и грејање санитарне воде (соларни колектори и топлотне пумпе). Соларна енергија се уз соларне колекторе може користити и за производњу електричне енергије, коришћењем фото-напонских панела, који се најчешће постављају на кровове објеката. Енергију ветра могуће је користити изградњом мањих ветрогенератора, који би се постављали на објекте или били у њих интегрисани. 
Правила грађења

Дистрибутивни гасоводи

За дистрибутивни гасовод користити полиетиленске цеви које испуњавају услове према југословенском стандарду SRPS EN 1555-1:2011.

При паралелном вођењу или укрштању са цевоводима који служе за транспорт топлих флуида, дистрибутивни гасовод постављати на растојању којим се обезбеђује да температура полиетиленске цеви не буде већа од 20 °C.

При паралелном вођењу дистрибутивног гасовода са подземним водовима, минимално растојање износи 40 cm, а у изузетним случајевима може бити најмање 20 cm.

При укрштању дистрибутивног гасовода са подземним водовима, минимално растојање износи 20 cm, а при вођењу гасовода поред темеља 1,0 m.

2.1.2. УСЛОВИ ИЗГРАДЊЕ ПОВРШИНА И ОБЈЕКАТА ОСТАЛЕ НАМЕНЕ 
2.1.2.1. СТАНОВАЊЕ
Б – СТАНОВАЊЕ СРЕДЊИХ ГУСТИНА – Б.2.2. 

Гс= 10-25 станова/ ha
Гн= 30-75 становника/ ha 

Становање типа Б.2.2. је  заокружена зона породичог становања која је започета ДУЖ Улице Божидара Масларића.  Спратност објеката у овој зони је до П+2. 
Површина зоне становања средњих густина Б.2.2. износи око 0,80 ha,а капацитет је око 15 станова.
СТАНОВАЊЕ СРЕДЊИХ ГУСТИНА – Б.2.3.
Гс= 5-15 станова/ ha
Гн= 15-45 становника/ ha 

Становање типа Б.2.3. је  зона постојећег и планираног породичог становања. на проширеним окућницама. Поред основног стамбеног објекта у овим зонама становања егзистирају и други, пратећи објекти пољопривредног газдинства - штале, кошеви, магазе, објекти за пољопривредну механизацију и други. Спратност објеката у овој зони је до П+2. На површини од 0,50ha, могуће је формирати 5 станова. 

Укупна површина зоне становања средњих густина износи 1,30ha, од чега је 0,80 ha зона Б.2.2. а 0,50ha зона Б.2.3.. Укупан капацитет у зони становања на подручју плана је око 20 станова.
2.1.2.2. УСЛУГЕ, ЦЕНТРИ, ПОСЛОВАЊЕ
Између Улице Солинске и реке Угљешнице планирана је зона пословања која се надовезује на постојеће пословне комплексе. Средином ове зоне пролази заштитни појас хидротехничке инфраструктуре. Површина ове зоне износи 0,65ha.
2.2. НУМЕРИЧКИ ПОКАЗАТЕЉИ
УКУПНО ПЛАНИРАНИ КАПАЦИТЕТИ










Табела 2.2.
	намена 
	Постојећа површина комплекса              (ha)
	Постојећа

БИГП објеката
(m2)
	Планирана површина комплекса              (ha)
	Планирана
БИГП објеката
(m2)

	Грађевинско подручје
	8,05
	500 m2
	8,05
	19.000 m2

	Површине за ЈАВНЕ НАМЕНЕ
	5,00
	-
	6,10
	-

	Зеленило
	3,95
	-
	4,80
	-

	Саобраћај и инфраструктура
	1,05
	-
	1,30
	-

	Површине ОСТАЛИХ НАМЕНА 
	0,75
	500 
	1,95
	19.000

	Становање
	-
	500
	1,30
	11.000

	Пословање
	-
	-
	0,65
	8.000

	Неизграђено грађевинско земљиште
	2,30
	-
	-
	-

	Укупно
територија УП
	8, 05
	500 m2
	8,05
	19.000 m2


НУМЕРИЧКИ ПОКАЗАТЕЉИ - СТАНОВАЊЕ И ПОСЛОВАЊЕ
Табела 4 б
	Зоне становања по густинама
	Површина (ha)
	БИГП        (m2)
	Индекс зауз.

(%)
	Спратност

	СТАНОВАЊЕ
	
	
	
	

	Б – средње густине СТАНОВАЊА 
	1,30
	11.000
	60%
	П+2

	Становање -  б 2.2. 
	0,80
	8.000
	60%
	П+2

	Становање -  Б.2.3.
	0,50
	3.000
	60%
	П+2

	ПОСЛОВАЊЕ
	0,65
	8.000
	60%
	П+2

	УКУПНО изграђеност у обухвату УП-а
	1,95
	19.000
	60%
	П+2


2.3. 
СТЕПЕН КОМУНАЛНЕ ОПРЕМЉЕНОСТИ, СТАНДАРДИ

ПРИСТУПАЧНОСТИ И МЕРЕ ЕНЕРГЕТСКЕ ЕФИКАСНОСТИ

Степен комуналне опремљености грађевинског земљишта, који је потребан за издавање локацијске и грађевинске дозволе
Минимални степен комуналне опремљености грађевинског земљишта у свим целинама (према графичком прилогу планиране намене површина), подразумева: 
· прикључење објеката на саобраћајну инфраструктуру (реализација одговарајуће уличне мреже) и комуналну инфраструктуру (снабдевање водом, одвођење отпадних вода и електроенергетска инфраструктура), према условима надлежних комуналних и других предузећа.

· регулисано одлагање комуналног отпада (довољан број и капацитет контејнера и других посуда, сортирање отпада, приступачност – поглавље 2.1.5.3) и уклањање комуналног отпада преко овлашћеног комуналног предузећа.

· основно уређење парцеле према њеној намени, што обухвата нивелацију терена, партерно уређење, уређење зелених површина и одводњавање, као и обезбеђивање потребног броја паркинг места на грађевинској парцели.

· примену техничких, санитарних и противпожарних прописа, као и техничких стандарда приступачности при пројектовању и изградњи објеката.
Мере приступачности особама са инвалидитетом, деци и старим особама
· Приликом пројектовања и реализације нових и реконструкције постојећих објеката и површина јавне намене,  стамбених и стамбено пословних објеката са десет и више станова, објеката услуга, обавезна је примена техничких стандарда, урбанистичко-техничких услова из Правилника о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама („Службени гласник РС“ бр.22/15).

Мере енергетске ефикасности

Прописи у области енергетске ефикасности:

- 
Закон о планирању и изградњи дефинише унапређење енергетске ефикасности као смањење потрошње свих врста енергије, уштеду енергије и обезбеђење одрживе градње применом техничких мера, стандарда и услова планирања, пројектовања, изградње и употребе објеката.

- 
Правилник о енергетској ефикасности зграда („Сл. гласник РС“, бр. 61/11)  ближе прописује енергетска својства и начин израчунавања топлотних својстава објеката високоградње, као и енергетски захтеви за нове и постојеће објекте.

- 
Правилник о условима, садржини и начину издавања сертификата о енергетским својствима зграда („Сл. гласник РС“, бр. 69/12) ближе прописујe условe, садржину и начин издавања сертификата о енергетским својствима зграда.

-
Стратегија развоја енергетике Републике Србије до 2025. године са пројекцијом до 2010. године („Сл. гласник РС“, бр. 1012015).


Објекат који се у смислу посебног прописа сматра објектом високоградње, у зависности од врсте и намене, мора бити пројектован, изграђен, коришћен и одржаван на начин којим се обезбеђују прописана енергетска својства. Прописана енергетска својства утврђују се издавањем сертификата о енергетским својствима објекта од стране овлашћене организације. Сертификат о енергетским својствима објекта чини саставни део техничке документације која се прилаже уз захтев за издавање употребне дозволе.

Мере енергетске ефиксаности изградње:

Планирани објекти

1. Смањење инсталисаних капацитета система грејања, вентилације и климатизације и повећање енергетске ефикасности ситема грејања.

а) За спољашње пројектне температуре ваздуха и максималну температуру ваздуха грејаног простора користити Правилник о енергетској ефикасности зграда - „Сл. гласник РС“, бр. 61/2011;

б) Захтеване вредности коефицијента пролажења топлоте и топлотне отпорности простора дефинисане су у Правилнику о енергетској ефикасности зграда - „Сл. гласник РС“, бр. 61/2011;

в) Минимални захтеви енергетске ефикасности (енергетског учинка) за стамбене зграде, по методи поређења са најбољим праксама (Правилник о енергетској ефикасности зграда - „Сл. гласник РС“, бр. 61/2011);

г) Сертификати о енергетским својствима зграда (Правилник о условима, садржини и начину издавања сертификата о енергетским својствима зграда - „Сл. гласник РС“, бр. 69/2012). Елаборат енергетске ефикасности је елаборат који обухвата прорачуне, текст и цртеже, израђен у складу са Правилником о енергетској ефикасности зграда - „Сл. гласник РС“, бр. 61/2011, и саставни је део техничке документације која се прилаже уз захтев за издавање грађевинске дозволе. Енергетски пасош морају имати све нове зграде, осим зграда које су наведеним правилником изузете од обавезе енергетске сертификације.

д) Редовна инспекција и одржавање котлова, система грејања и климатизације.

2. Смањење потрошње топлотне енергије обезбеђивањем појединачног мерења потрошње топлотне енергије уз могућу регулацију потрошње топлотне енергије.

3. Смањење потрошње електричне енергије за грејање коришћењем:

- опреме за грејање веће енергетске ефикасности (топлотне пумпе),

- енергетски ефикасне опреме за сагоревање биомасе,

- соларних колектора,

- ефикасних термотехничких система са напредним системима регулације.

4. Изградња пасивних и нискоенергетских објеката

Постојећи објекти

1. Смањење инсталисаних капацитета система грејања, тј. потрошње енергије за грејање и хлађење заптивањем прозора, уградњом засенчења, заменом прозора и спољних врата и топлотним изоловањем стамбених зграда.

2. Смањење потрошње електричне енергије промовисањем и подржавањем замене класичних сијалица са влакном енергетски ефикасним сијалицама.

3. Смањење потрошње електричне енергије заменом старих неефикасних уређаја ефикаснијим уређајима.

4. Енергетски пасош морају имати постојеће зграде које се реконструишу, адаптирају, санирају или енергетски санирају, осим зграда које су правилником  изузете од обавезе енергетске сертификације. (Правилник о условима, садржини и начину издавања сертификата о енергетским својствима зграда  - „Сл. гласник РС“, бр. 69/2012).
2.4.
ИНЖЕЊЕРСКОГЕОЛОШКИ УСЛОВИ
Инжењерско геолошке карактеристике

На основу Геолошке подлоге за Генерални урбанистички план Крагујевац 2015. према геолошком саставу, морфологији и постојећем стању терена, земљиште у захвату плана припада подрејонима III-2, III-5 и IV-2. 

ПОДРЕЈОН   III - 2

Терени широких алувијалних равни доњих токова река (Лепенице и Угљешнице) и то углавном изван утицаја савремених токова. Израђени су од прашинастих  глина испод којих су пескови и шљункови, дебљине 7 – 10m, у чијој се подини налазе, већином недеpфомабилне до слабо деформабилне слабо окамењене  стене. Ниво подземне воде  је високог од 1,0 - 4,0m али су могућа колебања. Услови рада у овим стенама су лаки ручно и машински а учинци добри.  Да би постигли добру носивост потребно је изабрати адекватну темељну стопу и дубину фундирања (израда шљунчаних тампона, фундирање на шиповима, самцима и сл.). Избором скелетне конструкције, израдом шљунчаних тампона,  могу регулисати неравномерна слегања објеката. Такође приликом ископа за  темељне јаме треба водити рачуна о нивоу подземне воде и начина за њихово дренирање или црпљење из ископа.
ПОДРЕЈОН   III – 5

Терени нагиба 5-15°  изграђени од стена неогеног комплекса (глине, пескови, шљункови, пешчари, конгломерати и лапори) прекривених делувијалним глинама најчешће до 2,0m . као и у претходном рејону и овде су издвојене зоне са израженим појавама дубоких јаруга, интензивног спирања, нестабилних падина и умирених клизишта. У оквиру овог подрејона сврстана су и мања активна клизишта чија је дубина до 5m . То су најчешће долинске стране и челенке сталних и повремених водотока.

И за овај подрејон као и за подрејон III-4 важе исте препоруке, тј. коришћење простора захтева детаљна истраживања (истражно бушење, уградња пијезометара и др.) без којих није могуће предвидети понашање терена при даљој урбанизацији као ни одредити и пројектовати врсту и начин превентивних ни санационих мера, којима ће се обезбедити очување постојеће (условне) стабилности и предупредити њено даље нарушавање.
ПОДРЕЈОН   IV - 2

Терени активних клизишта са спорим дејством и есплозивним активним клизиштима дубине преко 5,0m у теренима израђеним од неогених пескова, глина, лапоровитих глина и лапора. Ова клизишта захтевају и читаве челенке сталних и повремених токоваили читаве долинке стране, површина им је често више хектара, а дубина од 10 – 15m. Ове терене је тешко и најчешће неекономично санирати, најбоље је избегавати при планирању насеља и појединачних објеката. У случају да је поједине делове терена неопходно користити за изградњу како стамбених тако и линијских објеката, потребно је поставити мрежу за осматрање пре  извођења  детаљна инжењерскогеолошких истраживања у циљу дефинисања динамике кретања, вектора померања, облика клизне равни и дубине кретаног материјала, да би санација клизишта била што успешнија.
2.5. mере заштите животне средине, 

ПРИРОДНОГ И КУЛТУРНОГ НАСЛЕЂА

2.5.1. МЕРЕ ЗАШТИТЕ ЖИВОТНЕ СРЕДИНЕ
Према еколошкој валоризацији простора (ГУП Крагујевац 2015), предметна локација припада Зони „Шумарице “. 
Зоне са посебним условима према којима ће се простор користити и уређивати:

2.4. Зона „Шумарице“
Зона са највећим еколошким капацитетом. Налази се на правцу доминантних ветрова. Инфраструктурно је делимично екипирана. Доминира становање породичног типа.
Уређивање и даље коришћење ове зоне могуће је спроводити на следећи начин:

· погодност терена са аспекта стабилности, прикупљање и одвођење отпадних вода и елиминисање неадекватних септичких јама у циљу спречавања загађивања површинских и подземних вода,

· технологије и услуге које продукују загађујуће материје, буку или захтевају велике количине воде у производном поступку морају бити разматране проценом утицаја и искључене у случају да угрожавају капацитет зоне,

· концентрација индивидуалних ложишта са енергентима различитих квалитета представљају извор загађења ваздуха зоне и осталих зона на правцу доминантних ветрова. 

· производне делатности које нису потенцијални извори загађења уз процену утицаја могуће је интегрисати у оквиру ове зоне.
Микролокацијском анализом - утврђено је да је зона прилично изолована што се тиче главних транзитних токова у граду. Такође према размештају делатности и радних зона, просторних фактора и доминантних ветрова може се закључити да нема великих загађивача у окружењу који могу утицати на локално загађење, али постоји кумулативан утицај из тачкастих извора загађења због непостојања кнализационе мреже и појава загађујућих материја у ваздуху у току грејне сезоне (индивидуална ложишта) из окржења. Емисија из индивидуалних ложишта у зимском периоду године заједно са емисијом специфичних полутаната из окружења може изазвати појаву аерозагађења изнад ГВЕ  (ПМ честица,  азотних оксида, угљен моноксида и сл…), који могу бити ублажени постојећом конфигурацијом терена и присуством зеленила. Локација није оптерећена буком. 

У складу са принципима одрживог развоја планом се предвиђају следеће опште мере заштите животне средине:
· изградњу објеката и пратеће инфраструктуре спроводити према Закону о планирању и изградњи („Сл. гласник РС“, бр.72/09, 81/09 - исправка, 64/10 – одлука Уставног суда,   24/11, 121/2009, 42/2013 – одлука УС и 50/2013, 98/13-одлука УС, 132/14 и 145/14),
· сечу стабала извршити само у делу предвиђеном за изградњу колектора без непотребног нарушавања природног амбијента, сечу извршити у складу са условима надлежног ЈКП „Зеленило“. 
· правилним руковањем машина на градилишту и организованим поступцима избећи акцидентне ситуације које би могле да имају штетне утицаје на животну средину (загађење реке Угљешнице, подземних вода, земљишта, ваздуха и сл.),
· након извођења радова сав отпад мора бити уклоњена са локације и вишак земље и шут одвезен на градску депонију,
· изградњом фекалног и кишног колектора регулисаће се важно еколошко питање овог дела града али постоји опасност од загађења реке Угљешнице као реципијента отпадних вода за које се не предвиђа пречишћавање; због тога је врло важно планирати у оквиру градског мониторинга квалитета површинских вода и /или отпадних вода перманентну контролу квалитета воде реципијента или квалитет отпадних вода у складу са важећим правилницима, како би се избегла загађења природних водотокова на територији града.
ЗАШТИТА ОД ПРИРОДНИХ НЕПОГОДА И ЗАШТИТА 

ПРОСТОРА  ОД ИНТЕРЕСА ЗА ОДБРАНУ ЗЕМЉЕ

Основни предуслови заштите од елементарних и других већих непогода су:

- обезбедити развој јединственог система информисаности и мониторинга у области појаве и заштите од елементарних непогода у ком смислу у пуној мери искористити функцију планирања (даља планска и пројектна разрада као мера спровођења овог плана), која има законску снагу и могућности за разраду и спровођење политике смањења и ублажавања угрожености од елементарних непогода.

- обезбедити разраду и примену јединствене методологије за евидентирање, прикупљање и чување документације о различитим елементарним непогодама, као и процену штета од елементарних непогода, у циљу стварања катастра елементарних непогода.

- обезбедити бољу институционалну организованост у оперативној пракси, повезаност у раду између општинских, окружних, регионалних и републичких институција и јасну поделу одговорности у процесу рада. Значај и осетљивост ове проблематике тражи са друге стране и одређену самосталност у оперативно - организационом смислу, дакле, институционалну организованост (одређена служба кадровски и материјално опремљена) на нивоу општине.

ЗАШТИТА ОД ЕЛЕМЕНТАРНИХ НЕПОГОДА И ДРУГИХ НЕСРЕЋА 

На основу Закона о ванредним ситуацијама јединица локалне самоуправе на основу Процене ризика доноси План заштите и спасавања у ванредним ситуацијама.

Неопходан предуслов за адекватну заштиту је институционална организованост. Она не сме бити спроведена на локалним принципима (елементарне непогоде не познају административне границе), али територијално мора бити организована и дистрибуирана према простору који се штити. Од посебног значаја је успостављање јединственог информационог система о простору као ефикасне мере и средства за планирање, управљање и усмеравање конкретних активности у ванредним ситуацијама.
ЗАШТИТА ОД ПОПЛАВА  И ЕРОЗИЈА


На основу законских одредби, надлежни орган јединице локалне самоуправе израђује план заштите  и спапсавања од поплава. Овим планом регулишу се надлежности и институције у ванредним ситуацијама. 

У циљу заштите од поплава предвиђена је даља изградња кишне канализације уз одржавање постојеће.
ЗАШТИТА ОД КЛИЗАЊА ТЛА 


За потребе планова детаљне регулације потребно је вршити геолошка истраживања. Код већих инвестиционих радова неопходно је извршити детаљнија истраживања са аспекта микросеизмике и инжењерске геологије.

ЗАШТИТА ОД ЗЕМЉОТРЕСА

Сеизмичност простора обухваћеног УП-ом зависи од могућности појаве земљотреса одређене јачине и инжењерскогеолошких и физичко-хемијских особина геолошких формација које изграђују овај простор.

На сеизмолошкој карти публикованој 1987. год за повратне периоде 50, 100, 200,1000 и 10000 година која приказује очекивани максимални интензитет земљотреса, са вероватноћом појаве  за повратни период од 500 година, ово подручје се налази у зони 8 МЦС скале. 

Приликом извођења и изградње већих инвестиционих захвата неопходна су детаљнија инжењерско геолошка па и микро-сеизмичка испитивања, која су прописана за такву врсту објеката, уз примену важећих правилника.

ЗАШТИТА ОД ПОЖАРА

Пожар је честа техничка непогода, а настаје свакодневним коришћењем објеката, али и као последица елементарних непогода (земљотреса, експлозије и сл.). Заштита од пожара регулисана је Законом о заштити од пожара. Законом је прописано да Скупштина града својом одлуком доноси План заштите од пожара

Заштита од пожара подразумева превентивне мере у циљу спречавања настанка пожара и мере за сузбијање пожара које се примењују у случајевима када пожар настане:

Превентивне мере су:


- спровођење законских прописа којима је обезбеђено учешће службе противпожарне заштите у изради урбанистичке и пројектне документације, кроз давање услова и сагласности.


- израда одговарајуће документације-плана заштите од пожара.

Мере за сузбијање пожара подразумевају брзу и квалитетну интервенцију, а то се постиже кроз ефикасно деловање ватрогасне службе, организоване од стране надлежног Сектора МУП за заштиту и спасавање.

У оквиру мера заштите од пожара на подручју УП-а потребно је обезбедити следеће:


-проходност саобраћајница и приступ локацији.


-изградњу, одржавање и осавремењавање хидрантске мреже


-објекти морају бити изведени у складу са Закона о заштити од пожара.


-објектима мора бити обезбеђен приступни пут за ватрогасна возила у складу са Правилником о техничким нормативима за приступне путеве, окретнице и уређење платоа за ватрогасна возила у близини објеката повећаног ризика од пожара 

- електроенергетска постројења и водове извести у складу са Правилником о техничким нормативима за погон и одржавање електроенергетских постројења и водова 


-хидрантску мрежу извести у складу са Правилником о техничким нормативима за хидрантску мрежу за гашење пожара 


-у процесу  гасификације насеља, неопходно је урадити план заштите од пожара за зоне обухваћене гасификацијом.


-приликом пројектовања саобраћајница поштовати планиране регулационе ширине, а кроз пројекте уређења партера поштовати услове противпожарне заштите.

Неопходно је урадити посебан План заштите од пожара 

У циљу противпожарне заштите треба регулисати пролаз и заустављање возила која превозе опасне материје. Кретање ових возила кроз треба да буде искључиво дефинисаним трасама, са одређеним и уређеним местима за њихово заустављање.

ОРГАНИЗАЦИЈА ПРОСТОРА ОД ИНТЕРЕСА ЗА

ОДБРАНУ ЗЕМЉЕ И ЗАШТИТА ОД РАТНИХ ДЕЈСТАВА  


У границама обухвата УП-а нема комплекса од интереса за Војску РС.  .

У складу са Уредбом о организовању и функционисању цивилне заштите и Одлуком о утврђивању степена угрожености насељених места заштитне објекте у насељима планирати у складу са степеном угрожености.

Саобраћај и везе као кључни фактори развоја подручја, истовремено су и основни услови за организовање одбране и заштите од ратних разарања. диференцирана мрежа јавних државних и општинских путева представља важан елемент одбране и заштите од ратних разарања. 

Прописују се следеће мере заштите:

- обавезна је примена мера заштите и спасавања становништва и материјалних добара у складу са важећим законским и подзаконским актима а Према процени угрожености у градовима који могу бити циљ напада у рату обавезно обезбедити изградњу склоништа и других заштитних објеката за  заштиту и склањање.

- планирана улична мрежа и регулационе ширине основних саобраћајних праваца омогућавају несметано функционисање цивилне заштите у случају опасности од ратних разарања. Кроз разраду плана  дефинисаће се регулационе ширине осталих саобраћајница.

ЗАШТИТА ОД ВРЕМЕНСКИХ НЕПОГОДА 

Шуме представљају природну препреку и делимичну заштиту насеља и објеката од ветрова. Мере заштите од удара јачих ветрова треба да буду пре свега превентивне. Дендролошке мере састоје се у засађивању високог зеленила које представља баријеру ветру. 

Одбрана од града оствариваће се мрежом противградних објеката као делом противградне одбране шире територије.

Како у Србији не постоји систем одбране од штетних последица мраза и поледице, неопходно је овај систем развијати у регионалним и локалним условима. Ово се пре свега односи на повећање поузданости рада инфраструктурних система, одржавања саобраћајница, као и рад јавних служби. 

Заштита од временских непогода (завејавање, лед, снегоизвале, ветроизвале, олуја, бујице праћене одронима и сл.) биће остварена изградњом и уређењем планираних садржаја инфра и супраструктуре, пошумљавањем и затрављивањем голети, предвиђеним водорегулацијама, планским уређењем насеља, саобраћајница и других просторних елемената. 
ЗАШТИТА ОД ТЕХНИЧКО-ТЕХНОЛОШКИХ НЕСРЕЋА (УДЕСА)

На основу процене угрожености, извештаја о безбедности и планова заштите од удеса привредних друштава и других правних лица са територије плана надлежни органи и јединице локалне самоуправе, уз неопходну координацију и сарадњу са суседним јединицама,  сачињавају План заштите од удеса који је саставни део Плана заштите и спасавања у ванредним ситуацијама.
2.5.2. ПРИРОДНА и НЕПОКРЕТНа КУЛТУРНа ДОБРА
ПРИРОДНА ДОБРА

Увидом у вишу планску документацију и на основу добијених података, није евидентирано природно добро нити добро које је у поступку заштите код надлежног Завода за заштиту природе.

Одмах пекинути радове и обезбедити надлежно Министарство ако се у току радова наиђе на природно добро које је геолошко – палеонтолошког типа и минеоролошко-петрографског порекла или Завод за заштиту споменика културе о пронађеним археолошким налазиштима или предметима.

НЕПОКРЕТНА КУЛТУРНА ДОБРА
У границама обухвата овог УП-а нема утврђених споменика културе, археолошких локалитета, евидентираних добара која уживају претходну заштиту као ни валоризованих објеката и простора.

Ако се у току извођења радова наиђе на археолошка налазишта или археолошке предмете, извођач радова је дужан да одмах, без одлагања, прекине радове и обавести надлежни Завод за заштиту споменика културе и да предузме мере да се налаз не уништи и не оштети и да се сачува на месту и у положају у коме је откривен.


У обухвату овог УП-а нема заштићених подручја за које је спроведен поступак заштите, еколошки значајних подручја еколошке мреже РС. 
2.6. ТЕХНИЧКИ ОПИС

КИШНА КАНАЛИЗАЦИЈА

Од расположивих подлога ЈКП „Водовод и канализација" Крагујевац располагало је следећим:
· Технички елементи (Ј.П. ''Урбанизам'' - Крагујевац),
· Геодетски снимак стања на терену,
· Подаци о меродавним протоцима кровних равни (''ЦИП'' - Београд).
Техничко решење се заснива на изградњи класичног система сакупљања и одвођења атмосферских отпадних вода, путем Гајгерових сливника, уличних линијских сливника (решетке), ревизионих окана и цевног колекторског система.
Гајгерови сливници (сливник формиран АБ прстеновима 0 450/1000, са евакуационим отвором 0 200mm, на 20cm од дна) имају за циљ сакупљање атмосферских отпадних вода, које гравитирају ка предметној деоници саобраћајница обухвата пројекта.
Сливне равни околног терена и површине саме саобрађајнице представљају меродавну површину, са које се врши сакупљање и одвођење атмосферских отпадних вода.
Вода из новопројектованих сливника улази у новопројектована канализациона окна. Даље, новопројектованом ПВЦ канализацијом 0 300 и армирано бетонском канализацијом 0 600 - 800 - 1000 - 1200 - 1600 мм, вода одлази ка прикључку, ка реци Угљешници.
Сумарна дужина новопројектоване атмосферске канализације износи: Л=3013,0 метара. Секундарни правци, ПВЦ кракови 0 200 мм, којим су у окна повезани сливници, пружају се управно на осовину трасе новопројектоване атмосферске канализације.
Спајање и уградња цеви врши се у свему према упутствима произвођача.
Унутрашњост цеви мора бити глатка ради обезбеђења захтеваног коефицијента храпавости.
Цеви пажљиво положити на претходно припремљену постељицу од песка и дотерати по правцу и нивелети према пројекту.
Радове треба извести у свему према пројекту, техничким прописима и упутствима надзорног органа.
Цеви се постављају у ров, просечне дубине 1,70 m на постељицу од жутог песка, дебљине 10 cm, и затрпавају жутим песком у слоју од 10 cm. Преостали део рова се затрпава машинским тампоном (тампон-шљунак) 0-60mm. Извршити набијање тампона у слојевима механичким путем до потпуне збијености, 95% по Проктору.
КИШНА КАНАЛИЗАЦИЈА

Изградња фекалне канализације Д 200 и Д 300 mm за стамбену зону „Денино брдо" - II фаза, К.П. 3302/4, 3301/2, 3302/8, 3298/4, 3298/6, 3299/2, 10842/1, 3265/2, 3264/2, 3264/1, 3265/1, 3178, 3179, 3180, 3254, 3181, 3188, 3192/4, 3187, 10830/5, 3302/7, 4412/25, 4412/26, 4412/24, 10842/2, 3302/6, К.О. КГ4, Крагујевац, у укупној дужини од Л = 2112.7 m
Од расположивих подлога ЈКП „Водовод и канализација" Крагујевац располагало је следећим:
· Технички елементи "Дирекције за урбанизам и изградњу"
· Снимљено стање на терену
Део новопројектоване фекалне канализације, на горе наведеним катастарским парцелама, биће прикључен на планирану фекалну канализациону линију Д 300 mm у новопројектованом делу улице Шестог пука, која је пројектована кроз I фазу стамбене зоне „Денино брдо". Други део фекалне канализације прикључиће се на „Угљешнички" колектор Д 500 mm. Позиције наведених прикључака назначене су на ситуационом плану.
-Траса новопројектоване фекалне канализације Д 200, Д 400 мм и Д 500 мм, обележена је на терену потребним ознакама а у свему према техничким елементима "Дирекције за урбанизам и изградњу".
Новопројектовану фекалну канализацију треба израдити од Р^С канализационих цеви, 8-20 (З^К 41) ЗЖ КШт^ у складу са 8КР8 - ЕШ401 [ 8КР8 - ЕШ3476 за максималну дубину укопавања од 6 т и максимално оптерећење по осовини од 181. Спајање дихтунгом у муфу од ЕР^М-а или гуме (Е^ 681). Цеви пажљиво положити на претходно припремљену постељицу од песка и дотерати по правцу и нивелети према пројекту. Радове треба извести у свему према пројекту, техничким прописима и упутствима надзорног органа.
Цеви се постављају у ров, просечне дубине 2,20 m на постељицу од жутог песка, дебљине 10 cm, и затрпавају жутим песком у слоју од 10 cm. Преостали део рова се затрпава машинским тампоном 0-60 mm.Извршити набијање тампона у слојевима механичким путем до потпуне збијености.
Приликом израде шахтова посебну пажњу обратити на обраду продора цеви кроз зид шахта. Извршити заптивање код улаза у шахтове масом за заптивање рупа ("^аббег" кИ ).
Поклопци шахти се постављају на пројектовану нивелету саобраћајница.
По испоруци материјала произвођач је дужан да наручиоцу достави атест о квалитету.
Према сагласностима надлежних институција у улици постоје подземне инсталације, па се налаже извођачу радова да око обележених инсталација врши искључиво ручни ископ до потребног откривања истих,како не би дошло до оштећења.
ПОСЕБНА НАПОМЕНА: Извођач је дужан да пре почетка радова обавести стручне службе предузећа које имају подземне инсталације на поменутој траси о динамици радова и захтева обавезно присуство стручњака на местима укрштања са инсталацијама из домена њихове одговорности.
По завршетку свих радова извршити снимање и картирање новоизграђене фекалне канализације.
2.7. СПРОВОЂЕЊЕ И ФАЗНОСТ ИЗГРАДЊЕ

Овај Урбанистички пројекат спроводи се директним издавањем Локацијских услова и Грађевинске дозволе (у складу са Законом о планирању и изградњи). На основу Закона о посебним условима за реализацију пројекта изградње станова за припаднике снага безбедности (Сл.гл.РС бр. 41/2018, чл.13), овај Урбанистички пројекат је основ за изградњу и изузимање земљишта за постављање пратеће хидротехничке инфраструктуре..


